Salisbury, Carolina Utara

**Salisbury** adalah sebuting kota wan ibu kota kabupaten Rowan county di nagara bagian Carolina Utara sampai AS. Jumlah urangnya 33.663 ikung pas sensus tahun 2010. Salisbury dikenal maraga ada minuman ringan Cheerwine, pasar ganal Food Lion, wan Asosiasi Pembawa Acara Ulahawak wan Kolumnis (*National Association of Sportscasters wan Columnists*).

Babarapa dekade ke belakang, Salisbury baulah rekor harat dalam hal melestariakan sejarah. Kota ngini bisi banyak bangunan bersejarah wan gedung kumirsil nang diulah pas abad ke-19 wan pamulaan abad ke-20, beberapa di antaranya didaptarkan tunggal butingan di Daptar Tempat Bersejarah Nasional.

## Sejarah

Tahun 1753 urang Anglo-Eropa nang dipilih gasan Rowan County disuruh gasan mamasukakan 40 *acre* (16 hektar) tanah gasan County Seat, wan manukang. Akta tadi batanggal 11 Februari 1755, wayah John Carteret, 2nd Earl Granville manyarahkan 635 ekar (257 hektar) gasan "Salisbury Township". Pamukiman ngini diulah di simpangan rute bajualan urang asli Amirika nang lawas. Ini jadi pusat ekonomi di sepanjang Great Wagon Road di Carolina Utara. Ngini jadi kota utama distrik kaadilan wan milisi Salisbury di tahun-tahun parak Perang Revolusi Amirika. Pas 12 Juni 1792, Salisbury dijulungi Kantor Pos AS. Kapala pos panambaiannya adalah George Lauman. Kantor pos ngini baoperasi tarus matan itu.

Pas waktu sabalum wan imbahnya Perang Saudara Amirika, Salisbury adalah kota badagang di lokasi dataran tinggi nang khusus batanam kapas gasan tanaman komoditas. Ngitu jua nang jadi pusat bisnis wan hukum kabupaten. Banyak rumah wan bangunan lain nang diulah buhan tukang kebun wan pengusaha sugih pas periode ngini. Akhir abad 19, kota ngini dilalui jalur karita api, jadi pusat karita api maraga urang wan barang dihangkut sapanjang koridor timur.

Pas abad 20, ekonomi Salisbury bekembang jadi ekonomi nang basisnya industri. Pedagang mangambangakan industri tekstil gasan beulah kapas, pamulaan, imbah itu banyak pabrik tekstil nang beroperasi di kota.

## Geografi
Ujar Biro Sensus Amirika Sarikat, luas kota ngini 46 kilometer persegi (18 sq mi) wan semuaan tanah.

Salisbury andakannya di Piedmont Tengah Carolina Utara di lokasi metropolitan Charlotte. Kota ngini jaraknya sekitar 21 mil utara Concord, 38 mil selatan Winston-Salem, wan 25 mil arah timur laut Charlotte.

### Sensus 2010
Matan sensus 2010, urangnya 33.663 ikung, 10.276 rumah tangga, wan 6.186 rumah tangga nang bediam di kota. Kepadatan urangnya sekitar 1.488,3 urang per mil persegi (574,6/km). Ada 11.288 rumah wan rata-rata kepadatannya 634,9 per mil persegi (245,1/km2). Susunan ras kota ngini 57,30% Kaukasia, 37,56% Afrika-Amirika, 0,28% Amirika Asli, 1,39% Asia Amerika, 0,06% Urang Pasifik) , 1,92% ras lain, dan 1,48% matan 2 atawa labih ras. Hispanik atawa Latino matan ras apapun ada 4,30% dari populasi.

Ada 10.276 rumah tangga, diantaranya 26,5% bisi anak di bawah umur 18 tahun nang hidup besamaan, 39,0%  pasangan nang sudah kawin nang hidup besamaan, 17,4% baisi kapala rumah tangga nang binian kada balaki, wan 39,8% adalah lain keluarga. 34,3% dari rumah tangga tadi, cuman seikung aja, wan 14,5% urang nang hidup saurangan nang baumur 65 tahun ka atas. Ukuran rumah tangga rata-rata adalah 2,29 wan ukuran keluarga rata-rata ialah 2,92.

## Ekonomi

### Belanja
Salisbury adalah wadah gasan pusat kota nang bakisar babarapa blok parak simpangan Innes Street wan Main Street. Maraga manurunnya industri tekstil wan mencungulnya mall di pinggir kota, kawasan pusat kota masih ada baisian gedung kosong. Ritel melihatakan bisnis wan pedagang lokal nang magin unik. Downtown Salisbury ada bamacam-macam toko, toko barang antik, wan atraksi budaya. Downtown Nights Out, nang ada matan waktu ka waktu sapanjang tahun, mambari waktu gasan urang belanja pas malam, hiburan musik, wan makanan nang nyaman.

### Bubuhan pangusaha ganal
Pangusaha ganal di Salisbury tamasuk kantor pusatnya Food Lion, jaringan grosir dalam kota nang merupakan salah sabuting anak perusahaan AS dari Delhaize; the W.G. (Bill) Hefner VA Medical Center, the City of Salisbury, and the County of Rowan. Novant Health Rowan Medical Center wan Rowan Salisbury School System, adalah buhan pangusaha ganal. Pangusaha tahalus tamasuk pabrik tekstil wan bisnis manufaktur lain. Tahun 2019, pedagai ecer makanan binatang Chewy mehabarakan maulah fasilitas 700.000 kaki persegi nang menggawiakan 1.200 ikung.

## Jujuhutan